Ka ntlha ya palo eno e e tshosang ya batho ba ba tlhasetsweng ke bolwetse jono, ga go ise go ke go direge gore kalafi ya AIDS e tlhokege ka potlako jaana. Ke ka moo babatlisisi ba tsa kalafi ba ileng ba dira ka natla go lwantsha HIV. Ke kgatelopele efe e e setseng e dirilwe malebana le go lwantsha bolwetse jono jo bo bolayang? A go a utlwala go lebelela gore AIDS e tla fedisiwa? Re lemoga gore moporofeti o kwala ka batho ba ba ‘itshwaretsweng tlolo ya bone.’ Ka jalo, selo sa ntlha se se bakileng bolwetse—boleo jo batho ba bo ruileng—bo tla fedisiwa. Jang? Molemo wa setlhabelo sa thekololo sa ga Jesu o tla dirisiwa ka botlalo mo bathong ba ba kutlo, ka go dira jalo o tlosa se se bakang bolwetse le loso. Go tla nna le maemo a paradaise mo dikhutlong tsotlhe tsa lefatshe. Moaposetoloi wa Mokeresete e bong Johane o ne a kwala jaana: “[Modimo] o tla phimola dikeledi tsotlhe mo matlhong a bone, mme loso lo tla bo lo seyo, le fa e le khutsafalo le fa e le selelo le fa e le botlhoko di tla bo di sa tlhole di le gone. Dilo tsa pele di fetile.” Seo se tloga se diragadiwa!—Tshenolo 21:3, 4; Mathaio, kgaolo 24; 2 Timotheo 3:1-5.